[{"text_idx": "#000000", "text": "Local and National News for Carmarthenshire"}, {"text_idx": "#000004", "text": "Mae dau enw mawr o fyd \u2018sgwennu a chyhoeddi Cymru \u2013 Jessica Dunrod a Manon Steffan Ros wedi bod yn cydweithio a\u0302\u2019r Mudiad ar y cynllun ac wedi bod yn mentora\u2019r 10 ymgeisydd llwyddiannus a fu\u2019n rhan o\u2019r cynllun."}, {"text_idx": "#000006", "text": "\u201cMae\u2019n anrhydedd go iawn i mi gael bod yn rhan o brosiect AwDura. Mae Cymru yn gartref i drawsdoriad eang iawn o bobol, ond tydy hyn ddim yn cael ei adlewyrchu yn ein diwylliant o gwbl, ac mae\u2019n bryd unioni\u2019r cam yma a chymryd camau positif ac adeiladol i sicrhau cynrychiolaeth teg yn ein llenyddiaeth.\u201d"}, {"text_idx": "#000008", "text": "\u201cMae\u2019n bleser mawr gennyf gydweithio gyda Mudiad Meithrin ar brosiect sy\u2019n mynd i\u2019r afael a\u0302\u2019r diffyg cynrychiolaeth mewn llenyddiaeth Gymraeg a\u2019r diffyg cefnogaeth a chyfleoedd i lenorion Cymraeg.\u201d"}, {"text_idx": "#000009", "text": "Yn ystod y cynllun bu i\u2019r 10 ymgeisydd dderbyn cefnogaeth i greu straeon i blant bach ac mae\u2019r Mudiad wedi ymrwymo i gyhoeddi gwaith dau o blith yr awduron newydd gan gefnogi pob un i barhau i greu llenyddiaeth i blant wedi i gyfnod y cynllun ddod i ben. Fe anfonodd bob un destun eu llyfrau at Manon a Jessica ynghyd a\u0302 Nia Gregory (arweinydd Cylch Meithrin Llanypwll, Wrecsam oedd ar y panel beirniadu) i ddewis 2 lyfr i\u2019w cyhoeddi. Y ddau ddarpar-awdur sydd wedi eu dewis i gyhoeddi eu llyfrau i blant yw Chantelle Moore a Mili Williams, gyda Sarah Younan yn sgwennu stori ar ffurf cartw\u0302n yn WCW \u2013 cylchgrawn Cymraeg i blant bach."}, {"text_idx": "#000011", "text": "\u201cRoeddwn i\u2019n hollol gyffrous i gymryd rhan yn y prosiect hwn ac ar ben fy nigon o fod wedi cael fy newis i gael cyhoeddi fy ngwaith! Mae Manon a Jessica wedi rhannu eu mewnwelediad a\u2019u gwybodaeth werthfawr dros y misoedd diwethaf ac mae wedi fy helpu\u2019n fawr i gredu fy mod i\u2019n gallu gwneud hyn! Dwi methu aros am y cam nesaf yn y daith hudolus yma ac i weld fy llyfr mewn print! Diolch Mudiad Meithrin!\u201d"}, {"text_idx": "#000013", "text": "\u201cAm syndod hyfryd, ond annisgwyl o fod wedi cael fy newis. Cychwynnais ar y daith hon i ddechrau, yn syml, i fod yn rhan o ofod a gre\u0308wyd i hyrwyddo straeon ar lawr gwlad am dreftadaeth a diwylliant. Nawr rwy\u2019n falch iawn y bydd y daith yn parhau. Rwy\u2019n arbennig o falch i allu anrhydeddu fy nhad-cu, ymfudwr cenhedlaeth Windrush i Gaerdydd a fu farw\u2019n 95 oed yn ddiweddar, trwy rym stori. Rwyf hefyd yn obeithiol y gallai fy ysgrifennu yn y dyfodol gyfrannu at Gymru lle gall fy mhlant, o dreftadaeth gymysg, dyfu i fyny yn gweld eu hunain mewn llyfrau, yn falch o fod yn siaradwyr Cymraeg, ac wedi\u2019i wreiddio\u2019n ddwfn yn eu hunaniaeth.\u201d"}, {"text_idx": "#000015", "text": "Wrth i gigs a digwyddiadau gael eu cynnal ar draws y wlad ar wythfed Dydd Miwsig blynyddol Cymru, mae Llywodraeth..."}, {"text_idx": "#000018", "text": "Cyngor Sir Ga\u0302r yn cynnig gwybodaeth am y cymorth gyda costau byw"}]